પાટીદાર ફેકટર મોરબી જિલ્લામાં સૌથી વધુ અસરકર્તા છે. મોરબી અને ટંકારા બંને બેઠકો પર પાટીદાર ફેકટર કોને ફળશે અને કોને નડશે તેની ચર્ચા જ સાંભળવા મળી રહી છે. મોરબીમાં પાંચમી વખત ભાજપનાં કાંતિ અમૃતીયા લડી રહ્યા છે. તેમની સામે કૉંગ્રેસે બ્રિજેશ મેરજાને રિપીટ કર્યા છે. ટંકારા બેઠક પાટીદાર પ્રભુત્વવાળી છે. જયારે વાંકાનેર બેઠકની વાત કરીએ તો આ સીટ પર મુસ્લિમ અને કોળી મતદારોનું પ્રભુત્વ છે. કૉંગ્રેસે મહંમદ જાવેદ પીરજાદાને રિપીટ કર્યા છે તો ભાજપે લોહાણા અગ્રણી જીતુ સોમાણીને ફરી ટિકિટ આપી છે. ભાજપ માટે આ સીટ જીતવી પડકારજનક છે.